Met 'n knippie sout : Pitkos vir die fynproewer: Mooi blomme by Tea Gardens se strand
Ek kan 'n mooi blom net nie verbystap sonder om 'n foto te neem nie. Wanneer ons op 'n staptog is by een van die magdom roetes hier rondom Sydney, is ek altyd die agter-os wat vashaak langs die pad om van naderby fotos te neem van blomme of insekte.
Die volgende klompie fotos het ek by Tea Gardens strand in NSW geneem. Sommige van die blommetjies (soos in die volgende foto) is letterlik 1 cm in grootte.
Mooi blommefotos by Tea Gardens
Deur Aus Swerwer op Tuesday, November 27, 2012 Uncategorized – SAY NO TO GLOVES
Eerste road trip as 'n herbivoor. Nou vervang ek maar biltong met blomkool. . . . #padkos #vegan #plantbased #crueltyfree
En hulle vra. Verlos ons. Verlos ons van die bose. Verlos ons van die Egiptenare wat ons besit. Hulle stap ‘n veertigjarige woestyn. Hulle vat hulle goed en hulle trek.
Hulle sê. Verlos ons. Verlos ons van die bose. Verlos ons van die katolieke. Van hier waar ons nie vry kan wees nie. Hulle sit hulle kinders op skepe en bid asseblief tog Vader God bewaar hulle. Hulle vat hulle goed en hulle trek.
En hulle smeek. Verlos ons. Verlos ons van die bose. Verlos ons van hierdie Engelse. Van hierdie onrus en ballingskap. En hulle laai hulle ossewaens vol vrouens en kinders, ketels en kanne. Hulle vat hulle goed en hulle trek.
En hulle skree. Verlos ons. Verlos ons van die bose. Verlos ons van die geweld van die ISIS demoon. Van hulle wat ons land en ons kinders onthoof. Hulle klim met babas op bootjies oor oseane. Hulle vat hulle goed en hulle trek.
En hulle pleit. Verlos ons. Verlos ons van die bose. Van Mogabe en sy self. Van hierdie honger slaap aand na aand na aand. Hulle swem deur krokodilwater. Hulle vat hulle goed en hulle trek.
Vader. Abba. Alla. Krishna. Thor.
Verlos ons. Verlos ons van die bose.
Van die armoede. Die oorlog. Die hongersnood.
Die oneindige stank van dood.
Van vrees. Van die ewige lyding in die vlees. Verlos ons van die siekte sonder genees. Van hulle wat haat en moor.
Van hulle wat niks wil hoor.
En hulle vat hulle goed en hulle trek.
Oor en oor en oor.
Tags flee, Refugee, slave, slavery
Ek besef kultuur bepaal tot ‘n baie groot mate (al wil ek dit nie glo nie) wie ons is, en hoe ons dink oor die wêreld. Ek het onlangs ‘n lesing geluister oor hoe kultuur so ‘n groot invloed op ons manier van dink het. Ek het dit nooit besef nie. Die vrou wat die lesing aangebied het het genoem dat sommige kulture, veral in Afrika, nie so erg bekommer oor die toekoms nie, dat hul fokus op nou en vandag. Al irriteer hierdie manier van dink my soms so, is dit waarna ek soms die meeste verlang…